Seba Fermandara YJA-Starî Sema Eylula ke 18ê tebaxa 2022yî de Metîna de şehîd bîye, şaristanê Giessenî yê Almanya de xeyma serweşîye ronîyaye.
Xeyma serweşîye Merkezê Komelê Demokratîkî yê Kurdan ê Giessenî de ronîyaye û heta roja şemeyî bimana. Giessen û şaristananê dormeyê ci ra kurdîstanijî tewrê serweşîye benê.
Sema Eylule birazîya Ahmet Marangoza ke şehîdanê verênan ê Amedî yê têgêrayîşê azadîye ra yo û birazîya Mustafa Marangozî ya ke o zî Berpirsê Baskê Leşkrî yê Amedî û şehîdêkê Filîstînî yo. Waya Sema Berçeme Amed (Mîyasere Marangoz) zî 2010 de pa çar embazanê xo şehîd bîye.
Seba Şehîde Arjîne Cûdî (Zeynepe Dal)a e pa Sema Eylul şehîd bîye roja yewşemeyî merasîmê yadkerdişî do bêro kerdene.
